En mand ville formentlig forsøge at begå selvmord ved broen over jernbanen på Bispensgade i Hjørring. Det lykkedes dog forbipasserende ambulancereddere at stoppe manden.

Omkring middag stod en beruset mand på den forkerte side af rækværket på broen over jernbanen på Bispensgade i Hjørring. Ambulancereddere forsøgte at få manden om på den rette side af rækværket igen, da de tilfældigvis kørte forbi, da de så ham stå ved rækværket. Det lykkedes ambulancefolkene, at få manden væk fra rækværket, men han var meget genstridig. Mens politiet var på vej forsøgte han flere gange at slippe væk fra ambulancefolkene. Det lykkedes en enkelt gang, hvor han løb tilbage mod broens rækværk. Igen fik ambulancefolkene dog fat i manden, fortæller vagtchef ved Nordjyllands Politi, Karsten Kristensen. Da politiet ankom, blev manden ikke taget med på stationen, men i stedet fragtet til Hjørring Sygehus på grund af hans mentale tilstand.